அப்போது நான் திருவனந்தபுரத்தின் ஒரு தனியார் மருத்துவமனையில் இருந்தேன். 15- வயது பூர்த்தியான எனக்கு அவசர நிலையென்றால் என்னவென்று தெரியும்? உயிருக்கு போராடும் நோயாளியை எமர்ஜென்சி வார்டில் வைத்திருப்பது போல இதுவும் ஒரு சங்கதி என்பதாகத் தான் என்னால் சிந்திக்க முடிந்தது. ஆனால் இரண்டு நாளில் மருத்துவமனைக்கு தேவைப்பட்ட சில அத்தியாவசிய பொருட்கள் மிகத் தாமதமாக வரத்துவங்கின. சில நாள் நோயாளிகளுக்கு கொடுக்கப்படும் பழங்கள் சரிவர கிடைக்காது. செவிலியர்களிடம் கேட்டால் மிசா சட்டத்தில் இ. எம்.எஸ் நம்பூதிரிபாட் கைது செய்யப்பட்டுவிட்டார் ஊர் உள்ளே நிலைமை சகஜமாக இல்லை என்று சொன்னார்கள். அப்போது தான் முதல் முறையாக எமர்ஜென்சி என்றால் என்னவென்று புரிய ஆரம்பித்தது.